**Lindi Lasteaia-Algkooli Pilvekeserühma lastevanemate koosoleku protokoll**

Toimumisaeg: 28.08.2023.a., kell 17.00 – 18.15

Toimumiskoht: Lindi Lasteaed – Algkool, Pilvekeserühm

Koosoleku juhatajad: Kristel Närep, Anu Küber

Koosolekul osalesid: nimekiri lisatud protokollile

Koosoleku protokollija: Kristel Närep

**Päevakord:**

1. Töökorraldus 2023/2024 õppeaastal
2. Jooksvad küsimused

**Kuulati/otsustati:**

**Töökorraldus** **2023/2024 õppeaastal**

Pärnu linna sotsiaalpedagoog Helen Nõmm tutvustas ennast, rääkides oma tööst ning jagades lastevanematele soovitusi. Helen hakkab käima rühmades lapsi vaatlemas ning vajadusel annab vanemale nõu ja tagasisidet lapse arengu ja käitumise kohta. Pilvekeserühma lapsi tuleb Helen vaatlema 5. septembril. Vanemad võivad ka ise sotsiaalpedagoogiga ühendust võtta. Kontakti saab rühmaõpetajalt.

**Kristel, Anu:**

Pilvekeserühma nimekirjas on 20 last. Rühmaõpetajad on Kristel Närep ja Anu Küber ning õpetajaabi on Piia Jõesaar.

Rühmas on lapsed vanuses 4 - 6 eluaastat, neist kuus on eelkooliealised.

Õpetajad pööravad laste õpetamisel rõhku: laps saab ise hakkama, vajadusel palub laps abi, kuulamis- ja kaotamisoskuse õppimine. Õppimine toimub loomulikus ning positiivses õhkkonnas. Õppetegevus on mänguline, säilitades lapses positiivsuse, uudishimu ning avastamistahte. Õppetegevused toetavad lapse loomulikku arengut.

Lapse kapis on kõik riided sellised, mida laps võib selga panna ning mis võivad määrduda. Laps saab ise kapist/kastist oma riided kätte.

Magamiseks võib laps võtta kodust kaasa fliisteki. Vajalik on ka plastmassist või metallist joogitops/tass ning joogipudel.

Söögilauas tõstab laps endale ise toitu ning valmistab endale ise võileiva. Vanematel palume ka kodudes jälgida, et laps hoiaks söögiriistu õigesti.

Laulutund hakkab toimuma kolmapäeviti ja reedeti kell 9:30. Lauluõpetaja on Anne Paiste.

Liikumistund hakkab toimuma samuti kahel korral nädalas. Liikumisõpetaja on Kristel Närep. Võimalusel toimub üks liikumistund igal nädalal õues.

Pilvekeserühma jalgrattapäev on esmaspäeviti. Lapse rattas on tehniliselt korras ning laps kannab sõites kiivrit.

Reedeti on koduse mänguasja päev.

Eliisi on lapsevanemal vajalik lisada nõusolek oma lape kohta (mittenõustumise korral andke sellest rühmaõpetajale teada):

* luban oma lapsest tehtud pilte ja videoid avalikustada Lindi Lasteaed-Algkooli kodulehel, vallalehes, infostendil ning sotsiaalmeedias;
* luban oma lapsel lahkuda Lindi Lasteaed-Algkooli territooriumilt koos õpetajaga õppetegevuse eesmärgil;
* kinnitan, et minu laps on terve ning luban tal osaleda toidukäitlemise ja toiduvalmistamise protsessis.

Huviring SEPPS on avaldanud soovi tulla 3-6 aastastele lastele läbi viima spordiringi. Ka eelmisel aastal oli neil selline soov, kuid siis ei leidnud nad ringile juhendajat. Kui sellel aastal on neil meie lasteaiale juhendaja olemas, siis palume tulla tegema näidistreeningut.

Õpetaja Anne Paiste juhendamisel hakkab toimuma lauluring. Toimumise kellaaeg on 16:00, nädalapäev on veel lahtine. Lauluring on tasuta. Soovijatel palume rühmaõpetajale teada anda.

Sellel õppeaastal kasutavad lapsed ja lapsevanemad, last lasteaeda tuues ja koju viies, ainult tagumist treppi. Nii on koolilastel lihtsam keskenduda koolitööle.

Lapse puudumine märkida Eliisi. Märkides puudumise, hiljemalt puudumise päeva hommikul kella 7ks, ei arvestata last sööjate hulka. Kui märgite lapse puuduma hiljem, tuleb selle päeva eest tasuda toiduraha.

Lastevanemate esindaja valimine hoolekokku:

* lapsevanemate esindajaks valiti Liisi Sildoja ning tema abiliseks Eliis Pärn-Timmi.

Esimene eesseisev suurem üritus on „sügise sünnipäeva“ tähistamine Lindi rabas. Üritus toimub 21. septembril. Lasteaia juurest sõidame välja kell 10.00. Üritusele on oodatud ka emad-isad, vanaemad-vanaisad, tädid ja onud! Kindlasti vajame abi laste transportimisel Lindi rappa ja tagasi.

**Ulla:**

22. septembril tähistavad Lindi Lasteaia-Algkooli töötajad õppeaasta algust ning õpetajate päeva Pärnu Muuseumi külastusega. Selleks, et kõik töötajad jõuaksid õigeaegselt üritusele, palume lapsele järele tulla hiljemalt kell 15:45.

**Jooksvad küsimused**

Küsimused ja ettepanekud lastevanematelt:

* Kas flygrossingu ring hakkab toimuma?

Vastab Anu: flygrossing hakkab toimuma. Kuna soovijaid on väga palju on vaja läbi mõelda ringi toimimise korralduslik pool.

* Kuna Pilvekeserühmal on eelmise õppeaastaga võrreldes, kasutada üks ruum vähem, siis kus hakkab toimuma õppetegevus?

Vastab Kristel: õppetegevuste läbiviimisel oleme loovad ning kasutame ära kõik võimalused nt trepikoda/trepid, koridorid. Samuti saame kasutada loodusklassi ning tegevusi saab läbi viia ka õues.

* Kas lapsed peavad lasteaias voodisse minema/magama?

Vastus Kristelilt: puhketund on igale lapsele vajalik ning kõik lapsed heidavad pikali. Kes ei uinu või ärkab varem, siis neil on võimalik minna, enne puhkeaja lõppu, kõrvalruumi vaikset tundi veetma (lugedes või joonistades).

Protokollija

Kristel Närep